“หุ้นเอเชีย” เปิดบวก ตามดาวโจนส์ – รับจีนโชว์ GDP ไตรมาส 3 โต 3.9%
"หุ้นเอเชีย" เปิดบวก ตามดาวโจนส์ หวัง เฟด ชะลอขึ้นดอกเบี้ย เดือน ธ.ค. และรับจีนเปิดตัวเลข GDP ไตรมาส 3/65 โต 3.9%
"หุ้นเอเชีย" เปิดบวก ตามดาวโจนส์ หวัง เฟด ชะลอขึ้นดอกเบี้ย เดือน ธ.ค. และรับจีนเปิดตัวเลข GDP ไตรมาส 3/65 โต 3.9%
24 ต.ค. 2565

ผู้สื่อข่าวรายงานว่า ตลาดหุ้นเอเชียเปิดบวกในวันนี้เป็นส่วนใหญ่ โดยได้แรงหนุนจากการที่ดัชนีดาวโจนส์ตลาดหุ้นนิวยอร์กปิดเด้งขึ้นกว่า 700 จุดในวันศุกร์ (21 ต.ค.65) ขานรับรายงานข่าวที่ว่า ธนาคารกลางสหรัฐ (เฟด) มีแนวโน้มที่จะหารือกันเกี่ยวกับการปรับขึ้นอัตราดอกเบี้ยในอัตราที่ลดลงในเดือนธ.ค. ซึ่งเพิ่มความหวังว่าเฟดอาจจะดำเนินนโยบายการเงินเชิงรุกน้อยลง
สำหรับดัชนี NIKKEI 225 ตลาดหุ้นญี่ปุ่นเปิดวันนี้ที่ 27233 จุด เพิ่มขึ้น 330 จุด หรือ +1.23%, ดัชนี HSI ตลาดหุ้นฮ่องกงเปิดวันนี้ที่ 15894.75 จุด เพิ่มขึ้น 436 จุด หรือ +2.67% และดัชนี SSE Composite ตลาดหุ้นจีนเปิดวันนี้ที่ 3034.75 จุด เพิ่มขึ้น 3.29 จุด หรือ +.0.11%
ขณะที่จีนเปิดเผยถึง ผลประมวลรวมภายในประเทศไตรมาส 3/2565 ขยายตัว 3.9% เมื่อเทียบเป็นรายปี ซึ่งแข็งแกร่งกว่าที่นักวิเคราะห์คาดว่าจะขยายตัวราว 3.3%-3.4%